
ΑΠΟΦΑΣΕΙΣ 

Αριθμ. 8489 _ (1) 

Έγκριση δομής, λειτουργίας και αρμοδιοτήτων 
της Μονάδας Διασφάλισης Ποιότητας (ΜΟ.ΔΙ.Π.) 
του Οικονομικού Πανεπιστημίου Αθηνών και του 
Εσωτερικού Συστήματος Διασφάλισης Ποιότη¬ 
τας (Ε.Σ.Δ.Π.) 

Η ΣΥΓΚΛΗΤΟΣ 

ΤΟΥ ΟΙΚΟΝΟΜΙΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 
(Αριθμ. Συνεδρίασης 6η/21-12-2017) 

Έχοντας υπόψη: 

1. Τις διατάξεις των άρθρων 14,28,29,64,66,71,72 και 
80, παρ. 22 (α) και (γ) του ν.4009/2011 «Δομή, λειτουργία, 
διασφάλιση της ποιότητας των σπουδών και διεθνοποί¬ 


ηση των ανωτάτων εκπαιδευτικών ιδρυμάτων», (Α' 195) 
όπως έχουν τροποποιηθεί και ισχύουν, 

2. τις διατάξεις των άρθρων 7,8, 83 παρ. 5 και 84 παρ. 
1, 8 και 13 του ν.4485/2017, «Οργάνωση και λειτουργία 
της ανώτατης εκπαίδευσης, ρυθμίσεις για την έρευνα 
και άλλες διατάξεις», (ΑΊ14), 

3. την 198585/Ζ1/7.12.2015 (ΑΔΑ: Β8Ο04653ΠΣ-79Δ) 
διαπιστωτική πράξη του Υπουργού και της Αναπληρώ- 
τριας Υπουργού Παιδείας, Έρευνας και Θρησκευμάτων, 
με την οποία διαπιστώνεται ο διορισμόςτου Εμμανουήλ 
Γιακουμάκη, Καθηγητή τουΤμήματος Πληροφορικήςτης 
Σχολής Επιστημών και Τεχνολογίας της Πληροφορίας, 
ως Πρύτανη του Οικονομικού Πανεπιστημίου Αθηνών, 
με πλήρη θητεία, από της εκδόσεως της διαπιστωτικής 
πράξης, 

4. την 8093/15.12.2015 απόφαση του Συμβουλί¬ 
ου Ιδρύματος του Οικονομικού Πανεπιστημίου Αθη¬ 
νών (Β' 2960), που αφορά στην έγκριση της με αρ. 
7945/9.12.2015 απόφασης του Πρύτανη του Οικονομι¬ 
κού Πανεπιστημίου Αθηνών περί ορισμού Αναπληρωτών 
Πρύτανη, μεταβίβασης αρμοδιοτήτων σε αυτούς και κα¬ 
θορισμού της σειράς αναπλήρωσης Πρύτανη, σύμφωνα 
με τις διατάξεις του άρθρου 8 παρ. 17 του ν.4009/2011 
(Α' 195) όπως έχει τροποποιηθεί, συμπληρωθεί και ισχύει, 

5. την απόφαση της 8ης Συνεδρίασης του Συμβουλίου 
του Οικονομικού Πανεπιστημίου Αθηνών της 10ης Μαρ¬ 
τίου 2016 με θέμα: «Συγκρότηση Μονάδας Διασφάλισης 
Ποιότητας (ΜΟ.ΔΙ.Π.), Οικονομικού Πανεπιστημίου Αθη¬ 
νών» (ΑΔΑ: Ω55Ω469Β4Μ-Δ09), 

6. την απόφαση της 3ης Συνεδρίασης της Μονάδας 
Διασφάλισης Ποιότητας (ΜΟ.ΔΙ.Π.) του Οικονομικού Πα¬ 
νεπιστημίου Αθηνών, της 29ης Νοεμβρίου 2017, ακαδη¬ 
μαϊκού έτους 2017-2018, με θέμα: «Εσωτερικό Σύστημα 
Διασφάλισης Ποιότητας (Ε.Σ.Δ.Π.) και Μονάδα Διασφάλι¬ 
σης Ποιότητας (ΜΟ.ΔΙ.Π.) του Οικονομικού Πανεπιστημί¬ 
ου Αθηνών: Δομή, λειτουργία και αρμοδιότητες», 

7. το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του τακτικού προϋ¬ 
πολογισμού του Ιδρύματος, ούτε σε βάρος του κρατικού 
προϋπολογισμού, αποφασίζουμε: 

Εγκρίνουμε τη δομή, λειτουργία και τις αρμοδιότητες 
της Μονάδας Διασφάλισης Ποιότητας (ΜΟ.ΔΙ.Π.) του Οι¬ 
κονομικού Πανεπιστημίου Αθηνών και το Εσωτερικό Σύ¬ 
στημα Διασφάλισης Ποιότητας (Ε.Σ.Δ.Π.) ως ακολούθως: 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'78/22.01.2018 


ΚΕΦΑΛΑΙΟ Α' 

Οργάνωση και Λειτουργία της ΜΟ.ΔΙ.Π. του Ο.Π.Α. 

Άρθρο 1 

Συγκρότηση και αρμοδιότητες της Μονάδας Δια¬ 
σφάλισης Ποιότητας (ΜΟ.ΔΙ.Π.) 

1. Συγκρότηση της Μονάδας Διασφάλισης Ποιότητας 
(ΜΟ.ΔΙ.Π.) 

Η Μονάδα Διασφάλισης Ποιότητας αποτελεί το κεντρι¬ 
κό συντονιστικό όργανο όλων των διαδικασιών διασφά¬ 
λισης ποιότητας και αξιολόγησης του Ιδρύματος, βάσει 
του άρθρου 14τουν.4009/2011. Η ΜΟ.ΔΙ.Π. του Οικονο¬ 
μικού Πανεπιστημίου Αθηνών συγκροτείται με απόφαση 
της Συγκλήτου σύμφωνα με τις διατάξεις των άρθρων 
14 του ν.4009/2011 και 83 παρ. 5 του ν. 4485/2017 όπως 
αυτές ισχύουν και αποτελείται από: 

α) τον Πρύτανη ή έναν από τους Αναπληρωτές του, 
ως Πρόεδρο, 

β) πέντε (5) Καθηγητές, 

γ) έναν εκπρόσωπο κάθε κατηγορίας προσωπικού που 
προβλέπεται στα άρθρα 28 και 29 του ν.4009/2011, όπως 
τροποποιήθηκαν και ισχύουν με δικαίωμα ψήφου, όταν 
συζητούνται θέματα της αντίστοιχης κατηγορίας προ¬ 
σωπικού, 

δ) έναν εκπρόσωπο των προπτυχιακών φοιτητών και 
έναν εκπρόσωπο των μεταπτυχιακών φοιτητών και υπο¬ 
ψήφιων διδακτόρων, εφόσον υπάρχουν, ως μέλη, όπως 
ειδικότερα καθορίζεται στον Οργανισμό. 

2. Η θητεία των μελών της ΜΟ.ΔΙ.Π. είναι τετραετής. 
Οι εκπρόσωποι των προπτυχιακών φοιτητών και των 
μεταπτυχιακών φοιτητών ορίζονται για ετήσια θητεία. 

3. Οι αρμοδιότητες της Μονάδας Διασφάλισης Ποιό¬ 
τητας του Οικονομικού Πανεπιστημίου Αθηνών, όπως 
αυτές αναφέρονται στο άρθρο 14 του ν.4009/2011, είναι 
οι ακόλουθες: 

α) Η ανάπτυξη συγκεκριμένης πολιτικής, στρατηγικής 
και των απαραίτητων διαδικασιών για τη συνεχή βελτί¬ 
ωση της ποιότητας του έργου και των υπηρεσιών του 
Ιδρύματος, που αποτελείτο εσωτερικό σύστημα διασφά¬ 
λισης της ποιότητας του Ιδρύματος. 

β) Η οργάνωση, λειτουργία και συνεχή βελτίωση του 
εσωτερικού συστήματος διασφάλισης της ποιότητας του 
Ιδρύματος. 

γ) Ο συντονισμός και η υποστήριξη των διαδικασιών 
αξιολόγησης των ακαδημαϊκών μονάδων και των λοιπών 
υπηρεσιών του Ιδρύματος. 

δ) Η υποστήριξη των διαδικασιών εξωτερικής αξιολό¬ 
γησης και πιστοποίησης των προγραμμάτων σπουδών 
και του εσωτερικού συστήματος διασφάλισης της ποι¬ 
ότητας του Ιδρύματος, στο πλαίσιο των αρχών, κατευ¬ 
θύνσεων και οδηγιών της ΑΔΙΠ. 

ε) Η ανάπτυξη πληροφοριακού συστήματος διαχεί¬ 
ρισης των δεδομένων της αξιολόγησης σε συνεργασία 
με την ΑΔΙΠ. 

στ) Η συστηματική παρακολούθηση και δημοσιοποί¬ 
ηση στον ιστότοπο του ιδρύματος των σχετικών με την 
αξιολόγηση των διαδικασιών και των αποτελεσμάτων 
τους. 

4. Ειδικότερα, εκτός από τις ως άνω αναφερόμενες 


γενικές αρμοδιότητες, ευθύνη της ΜΟ.ΔΙ.Π. είναι η υλο¬ 
ποίηση και των ακόλουθων: 

α) Η συστηματική αναθεώρηση/επικαιροποίηση του 
εγχειριδίου ποιότητας του Εσωτερικού Συστήματος 
Διασφάλισης Ποιότητας (Ε.Σ.Δ.Π.) του Ιδρύματος. 

β) Η εποπτεία της εφαρμογής του Εσωτερικού Συστή¬ 
ματος Διασφάλισης Ποιότητας (Ε.Σ.Δ.Π.) και ο περιοδικός 
έλεγχος της λειτουργίας του στα πεδία εφαρμογής του. 

γ) Η σύνταξη και υποβολή στα αρμόδια όργανα της 
Διοίκησης της έκθεσης εσωτερικής αξιολόγησης του 
Εσωτερικού Συστήματος Διασφάλισης Ποιότητας 
(Ε.Σ.Δ.Π.) με σκοπό τον εντοπισμό ενδεχόμενων απο¬ 
κλίσεων και συστάσεων προς βελτίωση. 

δ) Η ευθύνη για την τήρηση των διαδικασιών ελέγχου 
των κριτηρίων σχετικά με τον σχεδίασμά, την έγκριση 
και την αναθεώρηση των προγραμμάτων σπουδών 
με σκοπό τη διασφάλιση και τη συνεχή βελτίωση της 
ποιότητάς τους. 

ε) Η συλλογή, παρακολούθηση και ανάλυση δεδομέ¬ 
νων ποιότητας, όπου αυτό κρίνεται σκόπιμο, τόσο από 
το Ολοκληρωμένο Πληροφοριακό Εθνικό Σύστημα Ποι¬ 
ότητας (ΟΠΕΣΠ) της ΑΔΙΠ όσο και από το πληροφοριακό 
σύστημα της ΜΟ.ΔΙ.Π. και ιδίως δεδομένων σχετικά με 
τα προγράμματα σπουδών, το διδακτικό και ερευνητικό 
έργο και τη διοικητική λειτουργία του Ιδρύματος. 

στ) Η στατιστική ανάλυση και απεικόνιση δεδομένων 
ποιότητας και αποτελεσμάτων αξιολόγησης, ως σημα¬ 
ντικά εργαλεία για λήψη αποφάσεων για κάθε επίπεδο 
λειτουργίας του Ιδρύματος. 

ζ) Η αξιολόγηση της ποιότητας των προσφερόμενων 
προγραμμάτων σπουδών, των λοιπών παρεχόμενων 
υπηρεσιών, ιδίως της Δομής Απασχόλησης και Σταδιο¬ 
δρομίας (ΔΑΣΤΑ),του Κέντρου Επιμόρφωσης και Δια Βίου 
Μάθησης (Κ.Ε.ΔΙ.ΒΙ.Μ.) και των εργαστηρίων. 

η) Η ευθύνη για συστηματική παρακολούθηση της 
επκαιροποίησης των ιστοσελίδων των Τμημάτων, των 
Σχολών, της ΜΟ.ΔΙ.Π. και του Ιδρύματος, με σκοπό την 
έγκυρη και επαρκή παροχή και διάχυση δημόσιας πλη¬ 
ροφόρησης αναφορικά με τις εκπαιδευτικές δραστηριό¬ 
τητες, τη λειτουργία των προγραμμάτων σπουδών και τη 
γενικότερη δραστηριότητα του Ιδρύματος. 

θ) Η διαβίβαση των τελικών εκθέσεων εξωτερικής 
αξιολόγησης: πιστοποίησης /επαναπιστοποίησης των 
προγραμμάτων σπουδών στις Ακαδημαϊκές μονάδες. 

ι) Η αποδελτίωση των πόσης φύσεως εκθέσεων για 
την επισήμανση των αδυναμιών με σκοπό την διαμόρ¬ 
φωση προτάσεων προς τα αρμόδια όργανα σχετικά με 
την ενίσχυση περιοχών οι οποίες χρήζουν βελτίωσης. 

ια) Η μέριμνα για τη διασύνδεση - διαλειτουργικότητα 
του πληροφοριακού συστήματος της ΜΟ.ΔΙ.Π. και της 
ΑΔΙΠ με τα υφιστάμενα πληροφοριακά συστήματα του 
Ιδρύματος και η συνεχής ανάπτυξη του πληροφοριακού 
συστήματοςτης ΜΟ.ΔΙ.Π., όποτε αυτό κρίνεται σκόπιμο. 

ιβ) Η ενημέρωση της Διοίκησης του Ιδρύματος σχετικά 
με διεθνείς τάσεις και καλές πρακτικές αναφορικά με τη 
διασφάλιση ποιότητας στην τριτοβάθμια εκπαίδευση. 

ιγ) Η οργάνωση και διεξαγωγή ενημερωτικών συνα¬ 
ντήσεων, ημερίδων, συνεδρίων και λοιπών εκδηλώσεων 
για θέματα που άπτονται των αρμοδιοτήτων της ΜΟ.ΔΙ.Π. 

ιδ) Η συγκρότηση συμβουλευτικών επιτροπών για την 
υποβοήθηση των αναγκών της ΜΟ.ΔΙ.Π. 

ιε) Η διεξαγωγή ερευνών/μελετών αναφορικά με την 
ποιότητα του διδακτικού, του ερευνητικού και του διοι¬ 
κητικού έργου του Ιδρύματος. 

ιζ) Η συνεργασία και η επικοινωνία με την ΑΔΙΠ κα¬ 
θώς και με τα υπόλοιπα μέρη τα οποία εμπλέκονται στην 
εφαρμογή και υλοποίηση του Εσωτερικού Συστήματος 
Διασφάλισης Ποιότητας (Ε.Σ.Δ.Π.) του Ιδρύματος. 

ιστ) Ο εντοπισμός και η προβολή βέλτιστων πρακτικών 
του Ιδρύματος στους τομείς της δράστηριότητάς του. 

ιη) Η εξέταση των αποτελεσμάτων της εσωτερικής 
αξιολόγησης των προγραμμάτων σπουδών, η έκδοση 
συστάσεων σχετικά με ενδεχόμενα σφάλματα, παρα¬ 
λείψεις και άλλες ενδεικνυόμενες ενέργειες, καθώς και 
η διαβίβαση τους στην αντίστοιχη ακαδημαϊκή μονάδα 
του Ιδρύματος. 

ιθ) Η σύνταξη εκθέσεων αναφορικά με τις αρμοδιό¬ 
τητες της ΜΟ.ΔΙ.Π. και η υποβολή τους στη Διοίκηση 
του Ιδρύματος. 

κ) Η μέριμνα για συλλογή, επεξεργασία, ανάλυση και 
παροχή δεδομένων του Οικονομικού Πανεπιστημίου 
Αθηνών στις διεθνείς λίστες κατάταξης των Ιδρυμάτων 
Ανώτατης Εκπαίδευσης, καθώς και η σύνταξη προτάσε- 
ων-εισηγήσέων επί του θέματος, 
κα) Η τήρηση φυσικού και ηλεκτρονικού αρχείου, 
κβ) καθώς και των λοιπών αρμοδιοτήτων, όπως αυτές 
προβλέπονται από την νομοθεσία, τον Οργανισμό, τον 
Εσωτερικό Κανονισμό του Ιδρύματος ή ανατίθενται από 
τα αρμόδια όργανα της Διοίκησης του Ιδρύματος, στη 
ΜΟ.ΔΙ.Π. 

Άρθρο 2 

Λειτουργία και πόροι της Μονάδας Διασφάλισης 

Ποιότητας (ΜΟ.ΔΙ.Π.)-Γραφείο ΜΟ.ΔΙ.Π. 

1. Η Μονάδα Διασφάλισης Ποιότητας (ΜΟ.ΔΙ.Π.) του 
Οικονομικού Πανεπιστημίου Αθηνών συνεδριάζει μετά 
από πρόσκληση του Προέδρου της τουλάχιστον μια 
φορά ανά τρίμηνο κατά την διάρκεια του ακαδημαϊκού 
έτους, καθώς και εκτάκτως όταν κρίνεται σκόπιμο. Οι 
συνεδριάσεις της ΜΟ.ΔΙ.Π. διέπονται από τις διατάζεις 
σχετικά με τη λειτουργία των συλλογικών οργάνων, όπως 
αυτές αναφέρονται στο ν.2690/1999 όπως τροποποιή¬ 
θηκε και ισχύει, όσο και στον Εσωτερικό Κανονισμό του 
Ιδρύματος. 

2. Η διοικητική υποστήριξη της Μονάδα Διασφάλι¬ 
σης Ποιότητας (ΜΟ.ΔΙ.Π.) παρέχεται από το γραφείο της 
ΜΟ.ΔΙ.Π., το οποίο υπάγεται απευθείας στον Πρόεδρο 
της ΜΟ.ΔΙ.Π. Το γραφείο της ΜΟ.ΔΙ.Π. στελεχώνεται από 
διοικητικούς υπαλλήλους ή εξωτερικούς συνεργάτες, 
τα προσόντα των οποίων προβλέπονται στον Οργανι¬ 
σμό του Ιδρύματος και καθορίζονται από τα αρμόδια 
όργανα της Διοίκησης. Στις αρμοδιότητες του γραφείου 
της ΜΟ.ΔΙ.Π. εντάσσονται η διοικητική υποστήριξη της 
Μονάδας, η μέριμνα για την εκτέλεση των αποφάσεων 
της, και η εν γένει συνδρομή της επί των ως άνω γενικών 
και ειδικότερων αναφερόμενων αρμοδιοτήτων της. 

3. Η χρηματοδότηση της Μονάδας Διασφάλισης 
Ποιότητας (ΜΟ.ΔΙ.Π.) του Οικονομικού Πανεπιστημίου 


Αθηνών παρέχεται μέσω ιδίων πόρων του Ιδρύματος 
και εθνικών, ευρωπαϊκών ή διεθνών προγραμμάτων. 
Η Διοίκηση του Οικονομικού Πανεπιστημίου Αθηνών 
μεριμνά για την παροχή των αναγκαίων υποδομών και 
πόρων προκειμένου να επιτυγχάνεται η εύρυθμη λει¬ 
τουργία του Εσωτερικού Συστήματος Διασφάλισης Ποι¬ 
ότητας (Ε.Σ.Δ.Π.) καθώς και η απρόσκοπτη εφαρμογή 
και υλοποίηση της Πολιτικής Διασφάλισης Ποιότητας 
του Ιδρύματος. 

ΚΕΦΑΛΑΙΟ Β' 

Εσωτερικό Σύστημα Διασφάλισης Ποιότητας του 

Ο.Π.Α. (Ε.Σ.Δ.Π./Ο.Π.Α.) 

Άρθρο 3 

Σκοπός και πεδίο εφαρμογής του 

Εσωτερικού Συστήματος Διασφάλισης 

Ποιότητας (Ε.Σ.Δ.Π.) 

1. Σκοπός του Εσωτερικού Συστήματος Διασφάλισης 
Ποιότητας (Ε.Σ.Δ.Π.), είναι η επίτευξη υψηλής ποιότητας 
της λειτουργίας του Ιδρύματος και η συνεχής βελτίωση 
του εκπαιδευτικού και ερευνητικούτου έργου, καθώς και η 
αποτελεσματική λειτουργία και απόδοση των υπηρεσιών 
του, σύμφωνα με τις διεθνείς πρακτικές, ιδίως εκείνες 
του Ευρωπαϊκού Χώρου Ανώτατης Εκπαίδευσης, και τις 
αρχές και κατευθύνσεις της ΑΔΙΠ. 

2. Το πεδίο εφαρμογής του Εσωτερικού Συστήματος 
Διασφάλισης Ποιότητας (Ε.Σ.Δ.Π.) είναι η εφαρμογή της 
διασφάλισης ποιότητας στις ακαδημαϊκές μονάδες, στις 
διοικητικές υπηρεσίες και στο ανθρώπινο δυναμικό του 
Ιδρύματος. Ειδικότερα σε αυτό περιλαμβάνεται η ακα¬ 
δημαϊκή πιστοποίηση των Προγραμμάτων Σπουδών του 
Ιδρύματος και η πιστοποίηση του Εσωτερικού Συστήμα¬ 
τος Διασφάλισης Ποιότητας (Ε.Σ.Δ.Π.). 

Άρθρο 4 

Δομή του Εσωτερικού Συστήματος 

Διασφάλισης Ποιότητας (Ε.Σ.Δ.Π.) 

1. Η δομή του Εσωτερικού Συστήματος Διασφάλισης 
Ποιότητας (Ε.Σ.Δ.Π.) περιλαμβάνει διεργασίες, διαδι¬ 
κασίες και οδηγίες εργασίας οι οποίες συνδέονται και 
αλληλεπιδρούν μεταξύ τους ώστε να παράγονται τα επι- 
μέρους και τα συνολικά αποτελέσματα της λειτουργίας 
του Συστήματος. Η δομή του Εσωτερικού Συστήματος 
Διασφάλισης Ποιότητας (Ε.Σ.Δ.Π.) αποτυπώνεται αναλυ¬ 
τικά στο εγχειρίδιο ποιότητας. 

2. Οι διεργασίες είναι οι οργανικές ενότητες του Συστή¬ 
ματος οι οποίες περιγράφονται στο Εσωτερικό Σύστημα 
Διασφάλισης Ποιότητας (Ε.Σ.Δ.Π.) προσλαμβάνουν τα 
οικεία εισερχόμενα ποσοτικά και ποιοτικά δεδομένα του 
Ιδρύματος και αποδίδουν αντίστοιχα ή σχετικά με τη 
διεργασία αποτελέσματα. 

3. Η διαδικασία είναι ο τρόπος με τον οποίο υλοποιείται 
η διεργασία. Η διαδικασία έχει έναρξη, στάδια και λήξη. 

4. Η οδηγία εργασίας είναι η περιγραφή κάποιου/ων 
σταδίου/ων της διαδικασίας με τη μορφή αναλυτικών 
βημάτων και έχει ως σκοπό την υλοποίησή της. 

5. Η τεκμηρίωση κάθε διεργασίας υλοποιείται από 

τα αναγκαία έγγραφα και αρχεία σε ηλεκτρονική ή/και 
έντυπη μορφή. 

6. Μέσα αξιολόγησης της διεργασίας: Τα αποτελέ¬ 
σματα της διεργασίας μπορούν να αξιολογούνται με τη 
χρήση δεικτών οι οποίοι προσδιορίζονται στο πλαίσιο 
του εγχειριδίου ποιότητας του Εσωτερικού Συστήματος 
Διασφάλισης Ποιότητας (Ε.Σ.Δ.Π.) του Ιδρύματος (Κθγ 
ΡθίΤοπτιβηςε Ιπάίε3ΐθΓ5 ΚΡΙ'5 - Δείκτες Επιδόσεων). 

7. Ειδικότερα, στο εγχειρίδιο ποιότητας, το οποίο συ- 
ντάσσεται, αναθεωρείται από την ΜΟ.ΔΙ.Π. και εγκρίνεται 
από τη Σύγκλητο του Ιδρύματος, όποτε αυτό κρίνεται 
αναγκαίο, περιλαμβάνονται όλες οι διεργασίες του Εσω¬ 
τερικού Συστήματος Διασφάλισης Ποιότητας (Ε.Σ.Δ.Π.). 
Ενδεικτικά, ως διεργασίες ή και διαδικασίες του Εσω¬ 
τερικού Συστήματος Διασφάλισης Ποιότητας (Ε.Σ.Δ.Π.) 
του Οικονομικού Πανεπιστημίου Αθηνών, αναφέρονται 
οι ακόλουθες: 

α) Πολιτική του Ιδρύματος για τη διασφάλιση ποιό¬ 
τητας. 

β) θέσπιση στόχων διασφάλισης της ποιότητας. 

γ) Διάθεση και διαχείριση αναγκαίων πόρων. 

δ) Εσωτερική αξιολόγηση των προγραμμάτων σπου¬ 
δών και του Εσωτερικού Συστήματος Διασφάλισης Ποι¬ 
ότητας (Ε.Σ.Δ.Π.). 

ε) Σχεδιασμός, έγκριση και αναθεώρηση προγραμμά¬ 
των σπουδών. 

στ) Παρακολούθηση του διδακτικού, ερευνητικού και 
διοικητικού έργου. 

ζ) Συλλογή και ανάλυση δεδομένων ποιότητας. 

η) Δημοσιοποίηση πληροφοριών. 

θ) Εξωτερική αξιολόγηση: πιστοποίηση/επαναπιστο- 
ποίηση των προγραμμάτων σπουδών και του Εσωτε¬ 
ρικού Συστήματος Διασφάλισης Ποιότητας (Ε.Σ.Δ.Π.). 

ι) Συμμετοχή σε διεθνείς λίστες κατάταξης (Ρθπ^ίης). 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 22 Δεκεμβρίου 2017 

Ο Πρύτανης 

ΕΜΜΑΝΟΥΗΛ ΓΙΑΚΟΥΜΑΚΗΣ 


Αριθμ. 71328 _ (2) 

Οργάνωση και λειτουργία Γραφείου «Συνήγορος 
του Φοιτητή» και Υπηρεσιών Φοιτητικής Μέριμνας. 

Η ΣΥΓΚΛΗΤΟΣ 

ΤΟΥ ΧΑΡΟΚΟΠΕΙΟΥ ΠΑΝΕΠΙΣΤΗΜΙΟΥ 
(Αριθμ. συν. 321/28.12.2017) 

Έχοντας υπόψη: 

Ι.Την 4317/Ζ1/14.01.2016 διαπιστωτική πράξη της 
Αναπληρώτριας Υπουργού Παιδείας, Έρευνας και θρη¬ 
σκευμάτων περί διορισμού της Μαρίας Νικολάίδη, Κα- 
θηγήτριας του Τμήματος Πληροφορικής και Τηλεματι¬ 
κής της Σχολής ΨηφιακήςΤεχνολογίας, ως Πρύτανη του 
Χαροκοπείου Πανεπιστημίου, με πλήρη θητεία, από την 
έκδοση της ανωτέρω διαπιστωτικής πράξης. 


2. Τις διατάξεις των άρθρων 7 και 84, παρ. 8 του 
ν. 4485/2017 (ΑΊ 14). 

3. Τις διατάξεις τω ν π ερ. α' κ αι γ'της π αρ. 2 2 του 
άρθρου 80 του ν. 4009/2011 (Α' 195) όπως ισχύουν. 

4. Τις διατάξεις του π.δ/τος 306/1999 (Α' 283). 

5. Τις διατάξεις του π.δ/τος 299/1996 (Α' 207). 

6. Το γεγονός ότι το Χαροκόπειο Πανεπιστήμιο υπο¬ 
στηρίζεται για την εκτέλεση Τεχνικών Έργων από την 
τεχνική υπηρεσία του ΕΚΠΑ, δεδομένου ότι δεν διαθέτει 
το απαιτούμενο προσωπικό. 

7. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζονται: 

Α) Η σύσταση αυτοτελούς γραφείου με την επωνυμία 
«Συνήγορος του φοιτητή». 

ί) Ο Συνήγορος του φοιτητή, που προΐσταται του ομώ¬ 
νυμου αυτοτελούς γραφείου χωρίς αμοιβή, μπορεί να 
είναι καθηγητής ή ομότιμος καθηγητής του ιδρύματος 
και ορίζεται από τη Σύγκλητο για θητεία ενός ακαδημα¬ 
ϊκού έτους, με δυνατότητα ανανέωσης, εφόσον ο ίδιος 
το επιθυμεί. 

ίί) Ο Συνήγορος του φοιτητή έχει τις εξής αρμοδιότη¬ 
τες: τη διαμεσολάβηση μεταξύ φοιτητών και καθηγητών 
ή διοικητικών υπηρεσιών του ιδρύματος, τηντήρηση της 
νομιμότητας στο πλαίσιο της ακαδημαϊκής ελευθερίας, 
την αντιμετώπιση φαινομένων κακοδιοίκησης και τη 
διαφύλαξη της εύρυθμης λειτουργίας του ιδρύματος. Ο 
Συνήγορος του φοιτητή δεν έχει αρμοδιότητα σε θέματα 
εξετάσεων και βαθμολογίας των φοιτητών. Ο Συνήγο¬ 
ρος του φοιτητή διερευνά υποθέσεις, αυτεπαγγέλτως 
ή ύστερα από αναφορά φοιτητή, και διαμεσολαβεί στα 
αρμόδια όργανα του Ιδρύματος για την επίλυσή τους. 
Μπορεί να ζητεί από τις υπηρεσίες του ιδρύματος κάθε 
πληροφορία, έγγραφο ή άλλο αποδεικτικό στοιχείο για 
την υπόθεση, να εξετάζει πρόσωπα, να ενεργεί αυτο¬ 
ψία και να παραγγέλλει πραγματογνωμοσύνη. Αν δια¬ 
πιστώσει ότι σε συγκεκριμένη υπόθεση δεν τηρείται η 
νομιμότητα, ότι παρατηρούνται φαινόμενα κακοδιοίκη¬ 
σης ή διαταράσσεται η εύρυθμη λειτουργία του ιδρύ¬ 
ματος, συντάσσει πόρισμα το οποίο γνωστοποιεί στον 
καθηγητή τον οποίον αφορά ή την αρμόδια διοικητική 
υπηρεσία και το φοιτητή που υπέβαλε την αναφορά, 
και διαμεσολαβεί με κάθε πρόσφορο τρόπο για την 
επίλυση του προβλήματος. Ο Συνήγορος του φοιτητή 
μπορεί με πράξη του να θέτει στο αρχείο αναφορά που 
κρίνεται προδήλως αόριστη, αβάσιμη ή αστήρικτη, ενώ 
σε περίπτωση που κρίνει ότι υπάρχουν ενδείξεις για την 
τέλεση πειθαρχικού παραπτώματος διαβιβάζει την υπό¬ 
θεση στο αρμόδιο πειθαρχικό όργανο. Τα πορίσματα του 
συνηγόρου του φοιτητή, καθώς και έκθεση με τα ετήσια 
πεπραγμένα του δημοσιεύονται στο διαδικτυακό τόπο 
του Ιδρύματος, με την επιφύλαξη των διατάξεων του 
ν. 2472/1997 (Α' 50), όπως ισχύει. 

Β) Ο μετασχηματισμόςτουΤμήματοςΤεχνικώνΈργων 
σε Τμήμα Φοιτητικής Μέριμνας, το οποίο και εντάσσεται 
στη Διεύθυνση Ακαδημαϊκών Θεμάτων και Προσωπικού. 

Οι αρμοδιότητεςτουΤμήματοςΤεχνικών Έργων ανα¬ 
τίθενται στοΤμήμα Προμηθειών και Περιουσίας, και πιο 
συγκεκριμένα στο Γραφείο Συντήρησης Εγκαταστάσε- 

ων, Περιβαλλοντικής Διαχείρισης και Προσβασιμότητας 
ΑΜΕΑ. 

Οι αρμοδιότητεςτουΤμήματος Φοιτητικής Μέριμνας 
περιλαμβάνουν: ί) Την διεκπεραίωση των διαδικασιών 
παροχής κάθε είδους ενισχύσεων, οικονομικών και ηθι¬ 
κών, στους φοιτητές του Ιδρύματος, την παροχή υπηρε¬ 
σιών υγειονομικής περίθαλψης στους φοιτητές και τη 
διεκπεραίωση κάθε σχετικού θέματος., Μ) Την παροχή 
συμβουλευτικών υπηρεσιών για την ομαλή ένταξη των 
φοιτητών στην ακαδημαϊκή ζωή, καθώς και για την υπο¬ 
στήριξη φοιτητών με αναπηρία ή φοιτητών που αντιμε¬ 
τωπίζουν προσωπικές, οικονομικές ή άλλες δυσκολίες 
για την ολοκλήρωση των σπουδών τους, ίίί) Τη σύνδεση 
με την αγορά εργασίας και για την πρακτική άσκηση των 
φοιτητών σε επιχειρήσεις και οργανισμούς 

Γ) Η προσαρμογή των αρμοδιοτήτων του Τμήματος 
Ακαδημαϊκών Θεμάτων ως ακολούθως: ί) η μέριμνα για 
τη συγκέντρωση των στοιχείων όλων των προγραμμά¬ 
των σπουδών, η παρακολούθηση κάθε τροποποίησής 
τους, καθώς και η επίλυση θεμάτων που ανακύπτουν 
και η έγκαιρη προετοιμασία του οδηγού σπουδών του 
Ιδρύματος, σε συνεργασία με τις Γραμματείες των Σχο¬ 
λών και τα λοιπά αρμόδια Τμήματα, ϋ) ο συντονισμός 
της εκπαιδευτικής δραστηριότητας των Σχολών, ιδίως 
αναφορικά με τα ωρολόγια προγράμματα, προγράμματα 
εξετάσεων κ.λπ., καθώς και η σύνταξη και διανομή των 
ωριαίων και ωρολογίων προγραμμάτων διδασκαλίας και 
εξετάσεων, η μέριμνα για την συντονισμένη χρήση των 
εκπαιδευτικών χώρων σε συνεργασία με τις αντίστοιχες 
Γραμματείες των Σχολών και ακαδημαϊκών Τμημάτων 
και ο συντονισμός των διαδικασιών που αφορούν στις 
εγγραφές, εξετάσεις, έκδοση πιστοποιητικών, απονομές 
τίτλων σπουδών, συγκέντρωση και τήρηση στατιστικών 
στοιχείων και η διεκπεραίωση κάθε σχετικού θέματος, 
ίίί) η συγκέντρωση της εισερχόμενης αλληλογραφίας 
που αφορά στις σπουδές, η προώθησή της στις αντί¬ 
στοιχες γραμματείες, η συγκέντρωση των απαντήσε¬ 
ων (όπου απαιτείται) και η μέριμνα για τη διευθέτηση/ 
διεκπεραίωσή τους, ίν) η μέριμνα για τη σύνταξη, έκ¬ 
δοση και διάθεση των διδακτικών συγγραμμάτων και 
σημειώσεων, των επιστημονικών μελετών και των πάσης 
φύσεως δημοσιευμάτων και εντύπων του Ιδρύματος. Η 
παρακολούθηση της εκτύπωσης των δημοσιευμάτων και 
η επιμέλεια της διόρθωσης αυτών, η επιμέλεια σύνταξης 
πίνακα αποδεκτών και η τήρηση αρχείου εκδόσεων και 
ν) η διαχείριση των διεθνών και ευρωπαϊκών προγραμ¬ 
μάτων συνεργασίας με αντικείμενο την εκπαίδευση. 

Δ) Η προσαρμογή των αρμοδιοτήτων του Τμήματος 
Πανεπιστημιακών Αρχών και Οργάνων ως ακολούθως: 
ί) υποστήριξη των οργάνων του Πανεπιστημίου στην 
άσκηση των καθηκόντων τους, ϋ) υποστήριξη των δια¬ 
δικασιών εκλογής ή ανάδειξης των οργάνων του Ιδρύμα¬ 
τος, ίίί) προγραμματισμός των συναντήσεων και επαφών 
με τις υπηρεσίες του Ιδρύματος και το κοινό, ίν) παρα¬ 
κολούθηση και καταγραφή του νομοθετικού και κανο¬ 
νιστικού πλαισίου και κωδικοποίησή τους σε εύχρηστη 
μορφή σε συνδυασμό με τον Οργανισμό και τον Εσωτε¬ 
ρικό Κανονισμό του Ιδρύματος, ν) η συγκέντρωση των 
σχετικών με τις σπουδές πάσης φύσεως νομοθετημάτων, 


αποφάσεων και εγκυκλίων και η τήρηση του αντίστοιχου 
έντυπου και ηλεκτρονικού αρχείου νομοθεσίας καθώς 
και η μέριμνα για την ορθή εφαρμογή τους, καθώς και η 
γνωμοδότηση προς τα αρμόδια όργανα του Ιδρύματος 
για κάθε θέμα σχετικό με τις σπουδές και νί) την απο¬ 
τελεσματική υποστήριξη όλων των διαδικασιών που 
σχετίζονται με τα θέματα διαχείρισης ολικής ποιότητας 
του Ιδρύματος καθώς και τη διοικητική υποστήριξη του 
έργου της Μονάδας Διασφάλισης Ποιότητας (ΜΟ.ΔΙ.Π) 
του Χαροκοπείου Πανεπιστημίου. 

Ε) Οι κλάδοι για την επιλογή των προϊσταμένων των δι¬ 
οικητικών οργανικών μονάδων ορίζονται ως ακολούθως: 

ί.Των Διευθύνσεων: Ακαδημαϊκών θεμάτων και Προ¬ 
σωπικού και Οικονομικής Διαχείρισης, υπάλληλοι του 
κλάδου ΠΕ Διοικητικού-Οικονομικού και εν ελλείψει 
υπάλληλοι του κλάδου ΤΕ Διοικητικού-Λογιστικού. 

ϋ. Των Τμημάτων των ανωτέρω Διευθύνσεων υπάλλη¬ 
λοι του κλάδου ΠΕ Διοικητικού-Οικονομικού ή ΤΕ Διοικη- 
τικού-Λογιστικού και εν ελλείψει υπάλληλοι του κλάδου 
ΔΕ Διοικητικού-Λογιστικού. 

ίίί. Των Γραμματειών των ανωτέρω Διευθύνσεων υπάλ¬ 
ληλοι του κλάδου ΠΕ Διοικητικού-Οικονομικού ή ΠΕ 
Πληροφορικής ή ΤΕ Διοικητικού-Λογιστικού και εν ελλεί¬ 
ψει υπάλληλοι του κλάδου ΔΕ Διοικητικού-Λογιστικού. 

ίν. Του Τμήματος Μηχανοργάνωσης υπάλληλος του 
κλάδου ΠΕ Πληροφορικής ή ΤΕ Πληροφορικής και εν 
ελλείψει υπάλληλος του κλάδου ΔΕ Προσωπικού Η/Υ. 

ν. Του Τμήματος Διεθνών και Δημοσίων Σχέσεων, 
υπάλληλος του κλάδου ΠΕ Διοικητικού-Οικονομικού ή 
ΤΕ Διοικητικού-Λογιστικού και εν ελλείψει υπάλληλος 
του κλάδου ΔΕ Διοικητικού-Λογιστικού, με άριστη γνώση 
μιας τουλάχιστον ξένης γλώσσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Η Πρύτανης 
ΜΑΡΙΑ ΝΙΚΟΛΑΙΔΗ 


Αριθμ. απόφ. 35η 77/2 7-12-2017 (3) 

Καθιέρωση αποζημίωσης και κατανομής ωρών 
υπερωριακής, νυχτερινής και εξαιρέσιμων ημε¬ 
ρών εργασίας στο λοιπό προσωπικό (Διοικητικό - 
Νοσηλευτικό και Παραϊατρικό) της Νοσηλευτικής 
Μονάδας Μεσολογγίου για το έτος 2018. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΟΥ ΓΕΝΙΚΟΥ ΝΟΣΟΚΟΜΕΙΟΥ 
ΑΙΤΩΛΟΑΚΑΡΝΑΝΙΑΣ (ΝΟΣΗΛΕΥΤΙΚΩΝ 
ΜΟΝΑΔΩΝ ΑΓΡΙΝΙΟΥ ΜΕΣΟΛΟΓΓΙΟΥ). 

Έχοντας υπόψη: 

1 .Το άρθρο 20 του ν.4354/2015 με το οποίο ορίζεται ο 
τρόπος αποζημίωσης υπερωριακής εργασίας στις υπη¬ 
ρεσίες του Δημοσίου, Ν.Π.Δ.Δ. 

2. Την υπ'αριθμ. 15059/21-12-2017 εισήγηση τουΤμή- 
ματος Διαχείρισης Ανθρώπινου Δυναμικού της ΝΜ Με¬ 
σολογγίου για την έγκριση αποζημίωσης και κατανομής 
ωρών υπερωριακής, νυχτερινής και εξαιρέσιμων ημερών 

εργασίας στο λοιπό προσωπικό (Διοικητικό-Νοσηλευτι- 
κό και Παραϊατρικό) για το έτος 2018, ως κάτωθι: 

α. Της Διοικητικής - Οικονομικής και Τεχνικής υπη¬ 
ρεσίας, λόγω υπηρεσιακών αναγκών (αποχώρησαν 20 
άτομα έως σήμερα) και για την εύρυθμη λειτουργία του 
Ιδρύματος έως 20 ώρες μηνιαίως πέραν του ωραρίου για 
το παρακάτω προσωπικό: 
ί) Διοικητικός Διευθυντής (1) άτομο 
ίί) Προϊστάμενος Υποδ/νσης Διοικητικής Υπηρεσίας 
(1) άτομο 

ίϋ) Προϊστάμενοι τμημάτων (6) άτομα 
ίν) Τα 2/3 των υπαλλήλων της Διοικητικής - Οικονομι¬ 
κής καιΤεχνικής υπηρεσίας στο σύνολο των (40) ατόμων. 
Η κατανομή μεταξύ ειδικοτήτων θα γίνεται από την Δι¬ 
εύθυνση της Διοικητικής Υπηρεσίας. 

β.Της Νοσηλευτικής Υπηρεσίας σύμφωνα με το υπ'αρ. 
13907/28-10-2017 έγγραφο της Αν. Δ/ντριας Ν.Υ., λόγω 
αυξημένων υπηρεσιακών αναγκών και για την εύρυθμη 
λειτουργία των νοσηλευτικών τμημάτων, έως 20 ώρες κα¬ 
θημερινές, έως 16 ώρες νυκτερινές και έως 16 ώρες Κυρια¬ 
κές - εξαιρέσιμες μηνιαίως πέραν του ωραρίου, για το 1 /3 
του προσωπικού της νοσηλευτικής υπηρεσίας στο σύνολο 
των (120) ατόμων. Η κατανομή μεταξύ ειδικοτήτων θα 
γίνεται από την Διεύθυνση της Νοσηλευτικής Υπηρεσίας. 

γ.Του Παραϊατρικού Προσωπικού, σύμφωνα με το υπ' 
αρ. 13905/28-10-2017 έγγραφο της Προϊσταμένης Πα- 
ραϊατρικού Προσωπικού, λόγω αυξημένων υπηρεσιακών 
αναγκών και για την εύρυθμη λειτουργία των εργαστη¬ 
ρίων και των υπόλοιπων τμημάτων του Παραϊατρικού, 
έως 20 ώρες καθημερινές, έως 16 ώρες νυχτερινές και 
έως 16 ώρες Κυριακές - εξαιρέσιμες μηνιαίως πέραν του 
ωραρίου για όλο το προσωπικό σύνολο 22 άτομα. 

Η υπερωριακή απασχόληση των υπαλλήλων θα προ- 
εγκρίνεται από τον Αν. Διοικητή της Νοσηλευτικής Μο¬ 
νάδας μας, μετά από εισήγηση του Προϊσταμένου του 
Τμήματος και της Διεύθυνσης. 

Με το από 20/12/2017 ηλεκτρονικό έγγραφο της 6ης 
Υγειονομικής Περιφέρειας Πελοποννήσου-Ιονίων Νή- 
σων-Ηπείρου και Δυτικής Ελλάδας εγκρίθηκαν για την 
Νοσηλευτική μονάδα μας υπερωρίες ,νυχτερινά, εξαι¬ 
ρέσιμα μονίμου -ΙΔΟΧ προσωπικού για το έτος 2018: 

Αριθμός ατόμων 199, ετήσια δαπάνη 250.000,000€ και 
83.100 ώρες, αποφασίζουμε: 

Εγκρίνουμε την απογευματινή και υπερωριακή απα¬ 
σχόληση κατά τις νυκτερινές ώρες ή κατά τις Κυριακές 
Αργίες κι εξαιρέσιμες καθώς και νυκτερινής εργασίμων 
ημερών και ημερήσιας ή νυκτερινής που παρέχονται 
τις Κυριακές-Αργίες και εξαιρέσιμες ημέρες προς συ¬ 
μπλήρωση υποχρεωτικής εβδομαδιαίας εργασίας του 
μόνιμου προσωπικού και του προσωπικού με σχέση ερ¬ 
γασίας Ιδιωτικού Δικαίου της Νοσηλευτικής Μονάδας 
Μεσολογγίου για το έτος 2018 αναλυτικά για 199 άτομα 
με ετήσια δαπάνη 250.000,000€ και 83.100 ώρες 
Η απόφαση να δημοσιευθεί στην Εφημερίδα της Κυ- 
βερνήσεως. 

Ο Πρόεδρος 
ΔΗΜΗΤΡΙΟΣ ΜΙΧΑΛΗΣ 


Αριθμ. 18418 _ (4) 

Εφημερίες Επιστημονικού Προσωπικού και Υπερω¬ 
ρίες - Νυχτερινά - Εξαιρέσιμα λοιπού Προσωπικού, 
έτους 2018 του Γενικού Νοσοκομείου Θεσσαλονί¬ 
κης «ΑΓΙΟΣ ΠΑΥΛΟΣ». 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 

ΤΟΥ ΓΕΝΙΚΟΥ ΝΟΣΟΚΟΜΕΙΟΥ ΘΕΣΣΑΛΟΝΙΚΗΣ 

«ΑΓΙΟΣ ΠΑΥΛΟΣ» 

Αφού έλαβε υπόψη του: 

Την εισαγωγή προς συζήτηση του θέματος από την 
Πρόεδρο του Διοικητικού Συμβουλίου, σύμφωνα με το 
υπ.αρ.πρ. 18287/28-12-2017 έγγραφο της Διευθύντριας 
Διοικητική Υπηρεσίας του Νοσοκομείου, το οποίο έχει 
ως εξής: 

α)Τον Οργανισμό του Νοσοκομείου (ΦΕΚ3314/2012/ 
τ.Β'). 

β) Το ν. 4024/2011 άρθρο 20, το ν. 3205/2003 άρθρο 
16, το ν. 4354/2015 άρθρο 20, το ν.4368/2016 άρθρο 
42 και το ν. 4461/2017 άρθρο 102 παρ. 2., ν.3329/2005 
άρθρο 5 και 7 και το ν. 3527/2007 άρθρο 3. 

γ) Την αριθμ. 2/1757/0026/10-1-2017 απόφαση του 
Αναπληρωτή Υπουργού με θέμα: «Καθορισμός δικαιο- 
λογητικώνγιατην καταβολή αποζημίωσης για υπερωρι- 
ακή, νυχτερινή, Κυριακών και εξαιρέσιμων ημερών εργα¬ 
σίας» που δημοσιεύθηκε στο αριθμ. ΦΕΚ17/12-01 -2017/ 
τεύχος Β'. 

δ) Την υπ'αριθμ. Γ4β/Γ.Π.οικ.95854/27-12-2017 από¬ 
φαση του Υπουργού Υγείας και του Αναπληρωτή Υπουρ¬ 
γού Υγείας περί καθιέρωσης με αμοιβή υπερωριακής, 
νυχτερινής και εξαιρέσιμων ημερών εργασίας,του μό¬ 
νιμου προσωπικού και του προσωπικού με σχέση εργα¬ 
σίας ιδιωτικού δικαίου έτους 2018, των Νοσηλευτικών 
Ιδρυμάτων ανά Υγειονομική Περιφέρεια. 

ε) Την υπ' αριθμ. Γ4β/Γ.Π.οικ. 95850/27-12-2017 
απόφαση του Υπουργού Υγείας και του Αναπληρωτή 
Υπουργού Υγείας περί ενεργών Εφημεριών Χημικών, Βι¬ 
οχημικών, Κλινικών Χημικών, Βιολόγων, Φαρμακοποιών, 
Νοσοκομειακών Φαρμακοποιών, Ψυχολόγων, Φυσικών 
Νοσοκομείων - Ακτινοφυσικών και Κτηνιάτρων έτους 
2018 των Νοσηλευτικών Ιδρυμάτων ανά Υγειονομική 
Περιφέρεια. 

στ) Την αριθ. πρωτ. 51879/28-12-2017 απόφαση 
του Διοικητή της 4ης ΥΠΕ Μακεδονίας και Θράκης 
με θέμα:«Καθιέρωση ανά Νοσοκομείο της 4ηςΥ.Πε. 
Μακεδονίας και Θράκης, ωρών, ποσών, και αριθμού 
προσωπικού για Εφημερίες Ιατρικού Προσωπικού -Επι¬ 
στημονικού Προσωπικού - καθώς και για Υπερωρίες - 
Νυχτερινά - Εξαιρέσιμα Λοιπού Προσωπικού, έτους 2018. 
(ΑΔΑ:7ΚΜ0ΟΡ10-Ε93). 

ζ) Τις ανάγκες της Υπηρεσίας. 

Σύμφωνα με τους παραπάνω νόμους η καθιέρωση με 
αμοιβή εργασίας πέρα από τις ώρες υποχρεωτικής απα¬ 
σχόλησης των υπαλλήλων επιτρέπεται για αντιμετώπιση 
εποχικών, έκτακτων ή επειγουσών υπηρεσιακών ανα¬ 
γκών. Οι αποφάσεις καθιέρωσης υπερωριακής εργασίας 
για το προσωπικό ΝΠΔΔ εκδίδεται από το Διοικητικό 
Συμβούλιο ή το όργανο διοίκησης ή το εξουσιοδοτημέ¬ 
νο από αυτό όργανο. Στις αποφάσεις αυτές καθορίζεται 

ο αριθμός των υπαλλήλων, το χρονικό διάστημα και οι 
ώρες υπερωριακής απασχόλησής τους μέσα στα όρια 
των πιστώσεων του Προϋπολογισμού. 

Τ ην υπ'αριθμ. Γ 4β/Γ.Π.οικ.95854/27-12-2017 απόφαση 
του Υπουργού Υγείας και του Αναπληρωτή Υπουργού 
Υγείας, περί καθιέρωσης όσο αφορά την 4η ΥΠΕ Μακε¬ 
δονίας και Θράκης για τις Υπερωρίες - Νυχτερινά - Εξαι¬ 
ρέσιμα Μονίμου - ΙΔΟΧ προσωπικού, το ποσό των εννέα 
εκατομμυρίων ευρώ (9.000.000,00€) για επτά χιλιάδες 
τρία άτομα (7.003) και τρία εκατομμύρια εξακόσιες σαρά¬ 
ντα επτά χιλιάδες πεντακόσιες πενήντα ώρες (3.647.550) 
υπερωριακής απασχόλησης. 

Την υπ' αριθμ. Γ4β/Γ.Π.οικ. 95850/27-12-2017 απόφα¬ 
ση του Υπουργού Υγείας και του Αναπληρωτή Υπουργού 
Υγείας, όσο αφορά την 4η ΥΠ Ε Μακεδονίας και Θράκης για 
τις εφημερίες επιστημονικού προσωπικού το ποσό ενός 
εκατομμυρίου πενήντα χιλιάδων ευρώ (1.050.000,00€), 
για εκατόν σαράντα εννέα άτομα (149), και δώδεκα χι¬ 
λιάδες εξακόσιες τριάντα μία ημέρες εφημεριών (12.631) 

Τ ην αριθ. πρωτ. 51879/28-12-2017 απόφαση του Διοικη¬ 
τή της 4ης ΥΠΕ Μακεδονίας και Θράκης (ΑΔΑ:7ΚΜΟΟΡ10- 
Ε93) με την οποία εγκρίνεται για το Γ.Ν.Θ. ΑΓΙΟΣ ΠΑΥΛΟΣ: 


α) για Υπερωρίες, Νυχτερινά, Εξαιρέσιμα Μονίμου- 
ΙΔΟΧ Προσωπικού: 


Συνολικός 

αριθμός 

προσωπικού 

Συνολικός αριθμός 
ωρών υπερωριακής 
νυχτερινών και 
εξαιρέσιμων εργασίας 

Συνολικό 
ετήσιο κόστος 

530 

250.000 

640.000,00€ 


β) για τις εφημερίες του επιστημονικού προσωπικού 
(Χημικών, Βιοχημικών, Κλινικών Χημικών, Βιολόγων, 
Φαρμακοποιών, Νοσοκομειακών Φαρμακοποιών, Ψυ¬ 
χολόγων, Φυσικών Νοσοκομείων - Ακτινοφυσικών και 
Κτηνιάτρων). 


Συνολικός 

αριθμός 

προσωπικού 

Συνολικός αριθμός 
ημερών εφημερίας 

Συνολικό 
ετήσιο κόστος 

15 

675 

50.000,00€ 


Ομόφωνα αποφασίζει: 

1) α) Την απασχόληση, πέραν του υποχρεωτικού ωραρί¬ 
ου (Υπερωρίες- Νυχτερινά, Εξαιρέσιμα),των υπαλλήλων 
του Νοσοκομείου, για το έτος 2018 (χρονικό διάστημα από 
01 -01 -2018 έως 31 -12-2018), μονίμων και με σχέση εργα¬ 
σίας ιδιωτικού δικαίου, εντός της εγκεκριμένης πίστωσης. 


Συνολικός 

αριθμός 

προσωπικού 

Συνολικός αριθμός 
ωρών υπερωριακής 
νυχτερινών και 
εξαιρέσιμων εργασίας 

Συνολικό 

ετήσιο 

κόστος 

530 

250.000 

640.000,00€ 


β) τις εφημερίες του επιστημονικού προσωπικού 
(Χημικών, Βιοχημικών, Κλινικών Χημικών, Βιολόγων, 
Φαρμακοποιών, Νοσοκομειακών Φαρμακοποιών, Ψυ¬ 
χολόγων, Φυσικών Νοσοκομείων - Ακτινοφυσικών και 
Κτηνιάτρων) του Νοσοκομείου, για το έτος 2018 (χρονικό 
διάστημα από 01-01-2018 έως 31 -12-2018), μονίμων και 
με σχέση εργασίας ιδιωτικού δικαίου, εντός της εγκεκρι¬ 
μένης πίστωσης. 


Συνολικός 

αριθμός 

προσωπικού 

Συνολικός 
αριθμός ημερών 
εφημερίας 

Συνολικό ετήσιο 
κόστος 

15 

675 

50.000,00€ 


(ΚΑΕ0261, 0263, 0561, 0562, 0563, 0564, 0565, 
0566) σύμφωνα αριθ. πρωτ. 51879/28-12-2017 
(ΑΔΑ:7ΚΜ0ΘΡ1 Θ-Ε93) απόφαση του Διοικητή της 4ης 
ΥΠΕ Μακεδονίας και Θράκηςγιατην καθιέρωση ανά Νο¬ 
σοκομείο της 4ηςΥ.Πε. Μακεδονίας και Θράκης, ωρών, 
ποσών, και αριθμού προσωπικού για Εφημερίες Ιατρικού 
Προσωπικού -Επιστημονικού Προσωπικού - καθώς και 
για Υπερωρίες - Νυχτερινά - Εξαιρέσιμα Λοιπού Προ¬ 
σωπικού, έτους 2018. 

2) Η απογευματινή υπερωριακή εργασία ορίζεται ανά 
εξάμηνο μέχρι 120 ώρες ανά υπάλληλο και η υπερωρια- 
κή εργασία κατά τις νυχτερινές ώρες ή κατά τις Κυριακές 
και εξαιρέσιμες ημέρες ορίζεται ανά εξάμηνο σε 96 ώρες 
ανά υπάλληλος σύμφωνα με τις διατάξεις του άρθρου 20 
του ν. 4354/2015 και μέσα στα όρια των πιστώσεων που 
καθορίστηκαν απάτην 4η ΥΠΕ Μακεδονίας και Θράκης. 

3) Η υπερωριακή εργασία θα κατατίθεται με αναλυτική 
μηνιαία ονομαστική κατάσταση από τους προϊσταμέ¬ 
νους των τμημάτων μετά από έγκριση των Διευθυντών 
των αντίστοιχων Υπηρεσιών. 

4) Τη συμμετοχή και έγκριση συνεργείων υπερωρια- 
κής απασχόλησης όταν απαιτηθεί από τις ανάγκες της 
υπηρεσίας 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 29 Δεκεμβρίου 2017 
Η Πρόεδρος 
ΑΝΑΣΤΑΣΙΑ ΠΑΤΕΡΝΑ 


Αριθμ. απόφ. 35/8/27 -12-2017 (5) 

Έγκριση των εφημεριών του επιστημονικού 
(πλην του ιατρικού) προσωπικού της Νοσηλευ¬ 
τικής Μονάδας Μεσολογγίου για το έτος 2018». 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΟΥ ΓΕΝΙΚΟΥ ΝΟΣΟΚΟΜΕΙΟΥ 
ΑΙΤΩΛΟΑΚΑΡΝΑΝΙΑΣ (ΝΟΣΗΛΕΥΤΙΚΩΝ 
ΜΟΝΑΔΩΝ ΑΓΡΙΝΙΟΥ ΜΕΣΟΛΟΓΓΙΟΥ). 

Έχοντας υπόψη: 

1. Το άρθρο 20 του ν.4354/2015 ορίζεται ο τρόπος 
αποζημίωσης υπερωριακής εργασίας στις υπηρεσίες 
του Δημοσίου, Ν.Π.Δ.Δ., 

2. την υπ' αριθμ. 17/28-11-2017( θέμα 1 °) γνωμοδότη¬ 
ση του Επιστημονικού Συμβουλίου της Νοσηλευτικής 
Μονάδας μας, 

3. Το από 20/12/2017 ηλεκτρονικό μήνυμα της 6ης 
Υγειονομικής Περιφέρειας Πελοποννήσου-Ιονίων Νή- 
σων-Ηπείρου και Δυτικής Ελλάδας με το οποίο εγκρί- 
θηκαν για την Νοσηλευτική μονάδα μας εφημερίες 
επιστημονικού προσωπικού (πλην ιατρικού) για το 
έτος 2018, 

4. Την αριθμ. 15060/21-12-2017 εισήγηση του Τμή¬ 
ματος Διαχείρισης Ανθρώπινου Δυναμικού για την 
έγκριση των εφημεριών του επιστημονικού (πλην 
του ιατρικού) προσωπικού για το έτος 2018, αποφα¬ 
σίζουμε: 

Εγκρίνουμε τις εφημερίες του επιστημονικού (πλην του 
ιατρικού) προσωπικού της Νοσηλευτικής Μονάδας Με¬ 


σολογγίου για το έτος 2018,2 ατόμων με ετήσια δαπάνη 
31.440,00€ και αριθμός εφημεριών 240. 

Η απόφαση να δημοσιευθεί στην Εφημερίδα της Κυ- 
βερνήσεως. 

Ο Πρόεδρος 
ΔΗΜΗΤΡΙΟΣ ΜΙΧΑΛΗΣ 



ΕΘΝΙΚΟ 

ΤΥΠΟΓΡΑΦΕΙΟ 


Καττοδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: ννβίιιη^εΙθΓ.θΙ^ Θΐ.αΓ 











